पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोविड वैक्सीनेशन कार्य को प्रगति पर ले जाने के लिए शनिवार को 140 टीकाकरण सत्र आयोजित किया जाएंगे। कलेक्टर डाॅ. जितेन्द्र कुमार सोनी ने बताया जिले में कोविड वैक्सीनेशन कार्य के तहत शनिवार को 140 टीकाकरण सत्र आयोजित करने की तैयारियों को पूर्ण कर लिया है। सभी जगह कोविड वैक्सीनेशन को लेकर निर्धारित गाइडलाइन की पालना होगी। उक्त कोविड वैक्सीनेशन टीकाकरण सत्र को लेकर करीब 17 हजार 600 लोगों को लक्षित रखा गया है।
ये सभी 45 वर्ष से अधिक आयु वर्ग के हैं, जिन्हें कोरोना के संक्रमण से बचाने के लिए पहली व दूसरी डोज लगेगी। वहीं कोविड वैक्सीनेशन को लेकर जिला मुख्यालय से कोविड एप के जरिए पूरी मॉनिटरिंग की जाएगी। सभी बीसीएमओ को निर्देश दिए गए हैं कि किसी भी टीकाकरण सत्र पर नियुक्त कार्मिक द्वारा कार्य में लापरवाही न हो। सभी प्रकार की प्रशासनिक और तकनीकी तैयारियां रखी जाए। मुख्य चिकित्सा एवं स्वास्थ्य अधिकारी ने बताया कि जिले में 18 से 44 वर्ष की उम्र के लोगों का टीकाकरण अभी नहीं किया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn